
PROIECT DE HOTĂRÂRE
privind atribuirea contractului pentru realizarea obiectivului de investiţii ,,Modernizare și extindere Calea Buziaşului” – inclusiv actualizarea proiectului tehnic, către Societatea Drumuri Municipale Timişoara SA, în temeiul art. 31 din Legea nr. 98/2016

 Consiliul Local al Municipiului Timişoara

	Având în vedere Referatul de aprobare a proiectului de hotărâre  nr. SC2021-21542/29.07.2021 privind oportunitatea proiectului de hotărâre  a Primarului Municipiului Timișoara - domnul Dominic Fritz;
Având în vedere Raportul de specialitate nr. SC2021-21542/29.07.2021, întocmit de către Direcţia Generală D.P.P.R.U.;
Având în vedere Avizul Serviciului Juridic - Anexă la Raportul de specialitate nr. SC2021-21542/29.07.2021;
Având în vedere Avizul Direcţiei Economice nr. SC2021-21542/29.07.2021;
	Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome şi societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor şi Comisiei pentru cultură, ştiinţă, învăţământ, sănătate, protecţie socială, turism,  ecologie, sport  şi culte  din cadrul Consiliului Local al Municipiului Timişoara;	
Având în vedere adresa nr. 4522/23.06.2021 a Societăţii Drumuri Muncipale Timişoara S.A., precum şi oferta cu nr. 5244/22.07.2021;
Având în vedere răspunsul ANAP la solicitarea instituţiei noastre cu nr. SC2021-17808/24.06.2021;
	Având în vedere prevederile Legii nr. 31/1990 privind societăţile, modificată şi completată;
	Având în vedere art. 31 alin. (1) din Legea nr. 98/2016 privind achiziţiile publice;
În conformitate cu prevederile art. 129 alin. (2), lit. b), lit. c) şi lit. d), precum şi alin. 7 lit. n) din OUG nr. 57/2019 privind Codul administrativ;
În temeiul art. 139 si 196 din OUG nr. 57/2019 privind Codul administrativ;

H O T Ă R Ă Ş T E :

Art. 1: Se aprobă atribuirea contractului pentru realizarea obiectivului de investiţii (inclusiv actualizarea proiectului tehnic) ,,Modernizare și extindere Calea Buziaşului” – Etapa I şi Etapa II, către Societatea Drumuri Municipale Timişoara SA, în temeiul art. 31 din Legea nr. 98/2016, în valoare totală de 24.128.433,93 lei (TVA inclus) - din care pentru Etapa I 6.765.931,65 lei, şi încheierea contractului prevăzut în Anexa 1 care face parte integrantă din prezenta hotărâre.
Art. 2: Se aprobă preţurile, conform Anexei 2 care face parte integrantă din prezenta hotărâre și care devine anexă la Contract.
Art. 3: Se aprobă cheltuielile indirecte a SC Drumuri Municipale Timişoara SA în cuantum de 10% , precum şi profitul SC Drumuri Municipale Timişoara SA în cuantum de  5% .
Art. 4: Se aprobă Nota justificativă privind încadrarea în prevederile art. 31 din Legea nr. 98/2016 a Societăţii Drumuri Municipale Timişoara S.A.
Art. 5: Cu aducerea la îndeplinire a prezentei hotarâri se încredinteaza Direcţia Generală, Drumuri, Poduri, Parcaje şi Reţele de Utilităţi şi Direcţia Economică din cadrul Primariei Municipiului Timisoara şi Societatea Drumuri Municipale Timişoara SA.
Art. 6:  Prezenta hotărâre se comunică:
- Institutiei Prefectului - Judetul Timis
- Primarului Municipiului Timisoara;
- Directiei Generale D.P.P.R.U.;
- Directiei Economice;
- Directiei de Urbanism;
- Direcţiei Dezvoltare;
- Directiei Cladiri, Terenuri si Dotari Diverse – I EST;
- Directiei Cladiri, Terenuri si Dotari Diverse – II VEST;
- Directiei de Mediu;
- Directiei Comunicare-Relationare;
- Societăţii Drumuri Municipale Timişoara S.A;
- Mass- media locale.

